Zakladateľská zmluva konzorcia vysokých škôl 
Konzorcium slovenských univerzít, skrátene: Konzorcium U10+
(ďalej len „Konzorcium“)

uzatvorená podľa § 2 ods. 14 zákona č. 131/2002 Z. z. o vysokých školách a o zmene a doplnení niektorých zákonov (ďalej len „Zákon o vysokých školách“) v spojení s § 20f a nasl. zákona č. 40/1964 Zb. Občiansky zákonník medzi týmito zmluvnými stranami: 

Názov:			Ekonomická univerzita v Bratislave
Sídlo:			Dolnozemská cesta 1, 852 35 Bratislava, SR
IČO:			00 399 957
Štatutárny zástupca: 	prof. Ing. Ferdinand Daňo, PhD.

Názov:			Katolícka univerzita v Ružomberku
Sídlo:			Hrabovská cesta 1652/1A, 034 01 Ružomberok, SR
IČO:			37 801 279
Štatutárny zástupca: 	doc. Ing. Jaroslav Demko, CSc.

Názov:			Prešovská univerzita v Prešove
Sídlo:			Ul. 17. novembra 3724/15, 080 01 Prešov, SR
IČO:			17 070 775
Štatutárny zástupca: 	Dr.h.c. prof. PhDr. Peter Kónya, PhD.

Názov:			Technická univerzita Zvolen
Sídlo:			Ul. T. G. Masaryka 24, 960 01 Zvolen, SR
IČO:			00 397 440
Štatutárny zástupca: 	Dr.h.c. prof. Ing. Rudolf Kropil, PhD.

Názov:			Trenčianska univerzita Alexandra Dubčeka v Trenčíne
Sídlo:			Študentská 2, 911 50 Trenčín, SR
IČO:			31 118 259
Štatutárny zástupca: 	doc. Ing. Jozef Habánik, PhD.

Názov:			Trnavská univerzita v Trnave
Sídlo:			Hornopotočná 190/23, 918 43 Trnava, SR
IČO:			31 825 249
Štatutárny zástupca: 	prof. PaedDr. René Bílik, CSc.

Názov: 			Univerzita J. Seleyho v Komárne 
Sídlo: 			Bratislavská cesta 3322, 945 01, Komárno, SR
IČO: 			37 961 632
Štatutárny zástupca: 	Dr.habil. PaedDr. György Juhász, PhD.

Názov:			Univerzita Konštantína Filozofa v Nitre
Sídlo:			Tr. A. Hlinku 603/1, 949 74 Nitra, SR
IČO:			00 157 716
Štatutárny zástupca: 	prof. RNDr. Libor Vozár, CSc.

Názov:			Univerzita Mateja Bela  v Banskej Bystrici
Sídlo:			Národná 739/12, 974 01 Banská Bystrica, SR
IČO:			30 232 295
Štatutárny zástupca: 	doc. Ing. Vladimír Hiadlovský, PhD.

Názov:			Univerzita s. Cyrila a Metoda v Trnave
Sídlo:			Námestie J. Herdu 577/2, 917 01 Trnava, SR
IČO:			36 078 913
Štatutárny zástupca: 	prof. Ing. Roman Boča, DrSc.

(ďalej spolu ako „Zakladatelia“)

Článok 1
Názov a sídlo Konzorcia

(1)	Názov Konzorcia je Konzorcium slovenských univerzít.

(2)	Skrátený názov Konzorcia je Konzorcium U10+.

(3)	Názov Konzorcia v anglickom jazyku je Consortium of Slovak Universities.

(4)	Sídlom Konzorcia je Technická univerzita vo Zvolene, T. G. Masaryka 24, 960 01 Zvolen, Slovenská republika.

Článok 2
Predmet činnosti Konzorcia

(1)	Konzorcium vykonáva činnosť najmä v týchto oblastiach:
a)	výchovy a vzdelávania, najmä rozvíjaním kvality vzdelávania, vrátane spolupráce týkajúcej sa akreditácie a financovania vysokých škôl, spoločného postupu pri tvorbe a realizácii študijných programov, vytvárania spoločných študijných programov a spoločného postupu v prijímacom konaní, 
b)	zabezpečovania podmienok pre implementáciu a plnenie štandardov pre vnútorný systém, štandardov pre študijný program a štandardov pre habilitačné konanie a inauguračné konanie,
c)	spoločného uskutočňovania vedeckej, umeleckej, výskumnej, vývojovej alebo inej tvorivej činnosti a prípravy a realizácie spoločných projektov,
d)	starostlivosti o študentov, najmä zabezpečovania dobrých materiálnych, osobnostných a duchovných spoločných i individuálnych podmienok pre štúdium a študentský život, vrátane spoločného zabezpečovanie možností stravovania a ubytovania pre študentov,
e)	garancií dôstojnosti v práci a profesionálny a osobného rozvoja pedagogických i nepedagogických zamestnancov vysokých škôl,
f)	zlepšovania materiálnych podmienok pre plnenie úloh vysokých škôl,
g)	posilnenia postavenia slovenských vysokých škôl v medzinárodnom spoločenstve, zahraničných vysokoškolských organizáciách a inštitúciách,
h)	postavenia a realizácie partnerstiev v medzinárodných akademických sieťach a rankingoch vysokých škôl,
i)	rozvíjania spoločenskej úlohy vysokých škôl pri zveľaďovaní spoločnosti, jej kultúry, hospodárstva a štátu.

Článok 3
Osoby oprávnené konať v mene Konzorcia

(1)	Zakladatelia sa dohodli, že v mene Konzorcia je oprávnený konať Prezident konzorcia. Prvým prezidentom konzorcia je na základe schválenia zakladateľov Konzorcia Dr.h.c. prof. Ing. Rudolf Kropil, PhD., narodený, trvale bytom Ľ. Štúra 10010/28A, 960 01 Zvolen.

(2)	Prezident konzorcia zastupuje Konzorcium navonok, koná a rozhoduje v mene Konzorcia v súlade s rozhodnutiami Prezídia konzorcia. 

(3)	Prezident konzorcia, okrem iného
a)	zvoláva a riadi zasadnutia Prezídia konzorcia,
b)	riadi a zabezpečuje činnosť konzorcia mimo zasadnutí Prezídia konzorcia,
c)	zvoláva a obsahovo pripravuje rokovania Prezídia konzorcia,
d)	vypracúva a predkladá Prezídiu konzorcia na schválenie plán činnosti konzorcia, správu o činnosti konzorcia, návrh rozpočtu konzorcia a správu o hospodárení konzorcia,
e)	navrhuje Prezídiu konzorcia a vymenúva s jeho súhlasom troch viceprezidentov konzorcia, vrátane prvého viceprezidenta konzorcia. 

(4)	Prezident konzorcia môže poveriť ktoréhokoľvek člena Konzorcia časťou tých kompetencií, ktorými sám disponuje.

Článok 4
Osoba oprávnená podať návrh na registráciu Konzorcia

Zakladatelia sa dohodli, že osobou oprávnenou na podanie návrhu na registráciu Konzorcia a na iné úkony s tým spojené je Dr.h.c. prof. Ing. Rudolf Kropil, PhD., narodený, trvale bytom Ľ. Štúra 10010/28A, 960 01 Zvolen.

Článok 5
Spoločné a záverečné ustanovenia

(1)	Táto Zakladateľská zmluva nadobúda platnosť dňom jej podpisu poslednou zmluvnou stranou a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. 

(2)	Neoddeliteľnou súčasťou Zakladateľskej zmluvy ako jej príloha sú Stanovy, ktoré Zakladatelia podpisom tejto Zakladateľskej zmluvy schvaľujú a vyjadrujú súhlas s ich obsahom. 

(3)	Konzorcium vzniká dňom registrácie v registri konzorcií vysokých škôl. 

(4)	Akékoľvek zmeny Zakladateľskej zmluvy je možné vykonať len vo forme číslovaného dodatku, ktorý musí byť vyhotovený v písomnej forme a podpísaný Zakladateľmi.

(5)	Táto Zakladateľská zmluva je vyhotovená v 12 (dvanástich) rovnopisoch v slovenskom jazyku, z ktorých obdrží každý zo zakladateľov 1 (jeden) rovnopis a dva rovnopisy Zakladateľskej zmluvy budú použité na účely registrácie Konzorcia. 

(6)	Zakladatelia Konzorcia sa dňom registrácie Konzorcia stávajú členmi Konzorcia. 

(7)	Vzťahy medzi Zakladateľmi neupravené touto Zakladateľskou zmluvou a Stanovami sa riadia ustanoveniami Zákona o vysokých školách, Občianskeho zákonníka a ďalšími všeobecne záväznými právnymi predpismi. 

(8)	Zakladatelia prehlasujú, že súhlasia s obsahom tejto Zakladateľskej zmluvy, že bola spísaná na základe pravdivých údajov, ich slobodnej vôle, nebola dojednaná v tiesni ani za inak jednostranne nevýhodných podmienok a že im nie sú v čase podpisu Zakladateľskej zmluvy známe okolnosti, ktoré by mohli obmedziť jej obsah a účinnosť. Na dôkaz toho pripájajú svoje podpisy. 

Vo Zvolene dňa 20. novembra 2020

______________________________
Ekonomická univerzita v Bratislave
v z. prof. Ing. Ferdinand Daňo, PhD.

______________________________
Katolícka univerzita v Ružomberku
v z. doc. Ing. Jaroslav Demko, CSc.

______________________________
Prešovská univerzita v Prešove
v z. Dr.h.c. prof. PhDr. Peter Kónya, PhD. 

______________________________
Technická univerzita vo Zvolene
v z. Dr.h.c. prof. Ing. Rudolf Kropil, PhD.

______________________________
Trenčianska univerzita Alexandra Dubčeka v Trenčíne
v z. doc. Ing. Jozef Habánik, PhD.

______________________________
Trnavská univerzita v Trnave
v z. prof. PaedDr. René Bílik, CSc. 

______________________________
Univerzita J. Selyeho v Komárne
v z. Dr.habil. PaedDr. György Juhász, PhD.

______________________________
Univerzita Konštantína Filozofa v Nitre
v z. prof. RNDr. Libor Vozár, CSc.

______________________________
Univerzita Mateja Bela v Banskej Bystrici
v z. doc. Ing. Vladimír Hiadlovský, PhD.

______________________________
Univerzita sv. Cyrila a Metoda v Trnave
v z. prof. Ing. Roman Boča, DrSc.